ร้านสามเกลอคาราโอเกะเปิดเพลงเสียงดังและมีความสั่นสะเทือนจากการเปิดเพลงดังกล่าว ได้แจ้งเขตหลายครั้งแล้ว ทางร้านเบาเสียงลงได้เพียงไม่กี่วัน ก็เปิดเสียงดังขึ้นอีกทุกครั้ง
จึงขอให้เขตซึ่งมีอำนาจหน้าที่ตามข้อ 27 ของประกาศกรุงเทพมหานคร เรื่อง การแบ่งส่วนราชการภายในหน่วยงานและกำหนดหน้าที่ของส่วนราชการกรุงเทพมหานคร (ฉบับที่ 59) ขอได้โปรดพิจารณาดำเนินการบังคับใช้มาตรการในการควบคุมสถานบริการหรือสถานประกอบการที่เปิดให้บริการในลักษณะที่คล้ายกับสถานบริการ ตามคำสั่งหัวหน้าคณะรักษาความสงบแห่งชาติ ที่ 22/2558 ซึ่งกำหนดให้ทุกส่วนราชการที่เกี่ยวข้องดำเนินการ และดำเนินการตามระเบียบกรุงเทพมหานครว่าด้วยหลักเกณฑ์การประกอบกิจการที่เป็นอันตรายต่อสุขภาพฯ พ.ศ. 2548 ในการบรรเทาเหตุเดือดร้อนรำคาญจากการเปิดเพลงเสียงดัง จนถึงขนาดที่ไม่สามารถนอนหลับได้อย่างปกติ